b'\n_START_ARTICLE_\nMaitreja\n_START_PARAGRAPH_\nMaitr\xc3\xa9ja je v budizmu Buda v prihodnosti._NEWLINE_Majtreja je budisti\xc4\x8dni prihodnji buda. Kot transcedentni bodhisatva z imenom Natha \xc5\xbeivi v nebu Tu\xc5\xa1ita, kjer bo ostal, dokler se ne bo na zemlji rodil kot Subrahmanov in Brahmavatijin sin Ad\xc5\xbeita in postal buda. Takrat bo dosegel popolno razsvetljenje in u\xc4\x8dil \xc4\x8disto darmo. Upodobljen je z do tremi obrazi in do dvema rokama. Njegova barva je zlata, njegov glavni atribut je vr\xc4\x8d z vodo._NEWLINE_Maitreja je primerljiv s preroki, ki jih na razli\xc4\x8dne na\xc4\x8dine in pod razli\xc4\x8dnimi imeni pri\xc4\x8dakujejo vsa velika svetovna verstva: kristjani kot Kristusa, muslimani kot Imam Mahdija, budisti kot Maitrejo Budo, Judje kot Mesijo in hindujci kot Kri\xc5\xa1no._NEWLINE_\xc5\xa0kotski slikar in ezoterik Benjamin Creme meni, da ta verstva govorijo o istemu preroku in da se je ta \xc5\xbee celo pojavil v Keniji in na drugih mestih. Creme meni, da je Maitreja \xc4\x8dlovek, vendar ne obi\xc4\x8dajen \xc4\x8dlovek. Je nekdo, ki je v dolgi evoluciji, kar je usoda slehernega izmed nas, postal z na\xc5\xa1ega vidika popoln \xe2\x80\x93 Mojster Modrosti, ne edini, a prvi med njimi. Po trditvah organizacije Share International Maitreja ne prihaja, da bi ustanovil novo religijo, temve\xc4\x8d prihaja kot u\xc4\x8ditelj celotnega \xc4\x8dlove\xc5\xa1tva. Temeljna na\xc4\x8dela njegovega u\xc4\x8denja so: ljubezen, sodelovanje in pravi\xc4\x8dna delitev dobrin.'